ชายแดนตากคุมเข้ม ล่าโจรปล้นทอง สั่งเอกซเรย์ทุกพื้นที่ ป้องเผ่นนอก ปท.
ชายแดนตากเข้ม สั่งเอกซเรย์ทุกพื้นที่ ตรวจ รถ-บุคคล ผ่านเข้า-ออก ป้อง โจรโหดปล้นทองลพบุรีหลบหนี หลังถูกตำรวจกดดันไล่ล่าอย่างหนักผู้สื่อข่าวรายงาน เมื่อวันที่ 16 ม.ค.63 ที่ชายแดนด่านพรมแดนสะพานมิตรภาพไทย-เมียนมา แห่งที่ 1 พ.อ.ประสาน เห็นประเสริฐ ผบ.ฉก.ร.4 พ.ต.อ.สังคม ตัดโส ผกก.ด่าน ตม.ตาก สั่งระดมเจ้าหน้าที่ฝ่ายความมั่นคง ประกอบด้วย ตรวจคนเข้าเมือง ศุลกากร ทหาร ฉก.ร.4 และฝ่ายปกครอง ตรวจเข้มบุคคลผ่านแดนเข้าออกอย่างเข้มงวด หลังจากที่ พล.ต.อ.จักรทิพย์ ชัยจินดา ผบ.ตร.กล่าวว่า โจรปล้นทองที่ จ.ลพบุรี ถูกเจ้าหน้าที่กดดันและตามล่าอย่างหนัก อาจจะหลบหนีมาทางชายแดน ซึ่งชายแดน จ.ตาก มีแนวเขตติดกับประเทศเมียนมา ระยะทางยาวกว่า 500 กิโลเมตร จึงอาจจะอยู่ในข่ายเป็นเส้นทางหลบหนี ข้ามไปยังประเทศเมียนมาได้ นอกจากการตรวจเข้มทางข้ามสะพานมิตรภาพแล้ว เจ้าหน้าที่ยังได้แบ่งกำลังตรวจตามท่าเรือและท่าทางธรรมชาติริมแม่น้ำเมยที่มีนับสิบแห่งเพื่อป้องกันการหลบหนีข้ามแม่น้ำเมย ที่ขณะนี้แห้งขอด จนสามารถเดินข้ามไปมาได้ นอกจากนี้ยังส่งชุดสายสืบไปซุ่มที่บ่อนกาสิโนตามแนวชายแดน ที่คนร้ายอาจจะปะปนไปกับนักเสี่ยงโชคเพื่อหลบหนีได้
ชายแดนตากเข้ม สั่งเอกซเรย์ทุกพื้นที่ ตรวจ รถ-บุคคล ผ่านเข้า-ออก ป้อง โจรโหดปล้นทองลพบุรีหลบหนี หลังถูกตำรวจกดดันไล่ล่าอย่างหนัก 
โจรชิงทอง,ปล้นทอง,ชิงทองลพบุรี,โจรปล้นทองลพบุรี,ล่าโจรชิงทอง,ข่าวทั่วไป